આશ્ચર્યની વાત એ છે કે આ વર્ષે વર્લ્ડ ઇકોનોમિક ફોરમે રજૂ કરેલા વાર્ષિક વૈશ્વિક જાતીય ભેદના સૂચકાંકમાં રાજકીય ક્ષેત્રમાં ભેદભાવમાં ભારતનો ક્રમ પંદરમો છે. કુલ 144 દેશની સરખામણીમાં ભારતમાં વધુ સ્ત્રીઓ રાજકીય પદ સુધી પહોંચે છે. એટલે કે રાજકારણમાં સ્ત્રીઓની ભાગીદારી સમસ્ત વિશ્વમાં ઓછી જ છે. રાજકારણમાં ભાગીદારી એટલે દેશ અને સમાજ અંગે નિર્ણય લેવાની પ્રક્રિયામાં ભાગીદારી. નિર્ણયાત્મક હોદ્દા પર સ્ત્રીઓની હાજરી હજી વિશ્વભરના પુરુષપ્રધાન માનસને ખપતી નથી.